**2. pielikums**

**PIRKUMA Līgums Nr. PIL/2-4/23/\_\_\_\_**

Jelgavā 2023. gada \_\_\_.\_\_\_\_\_\_\_\_\_ *vai*

*/Datums skatāms laika zīmogā/*

**Jelgavas valstspilsētas pašvaldības iestāde „Pilsētsaimniecība”**, nodokļu maksātāja reģistrācijas Nr. 90001282486 (turpmāk – **Pārdevējs)**, tās *amata nosaukums Vārds Uzvārds* personā, *kurš/-a* rīkojas, pamatojoties uz *dokumenta nosaukums*, no vienas puses, un

***Juridiskās personas*** *nosaukums, vienotais reģistrācijas Nr.* ***vai fiziskās personas*** *vārds, uzvārds un personas kods (*turpmāk – **Pircējs)**, *juridiskajām personām paraksttiesīgās personas vārds un uzvārds* personā, *kurš/-a* rīkojas, pamatojoties uz *dokumenta nosaukums*, no otras puses, katrs atsevišķi un abi kopā saukti – Līdzēji, noslēdz šādu pirkuma līgumu (turpmāk – Līgums):

1. **Līguma priekšmets**
	1. Pircējs, piedaloties Pārdevēja rīkotajā elektroniskajā izsolē, 2023. gada \_\_\_. \_\_\_\_\_\_\_\_\_, ieguvis tiesības pirkt augošo koku koksni ar kopējo krāju 3993,54 m3, kas atrodas Jelgavas valstspilsētas pašvaldības nekustamā īpašuma Šūmaņu ceļā 2, Jelgavā (kadastra numurs 09000230031) sastāvā esošajās zemes vienībās ar kadastra apzīmējumu 09000230025, 09000230031, 09000230020, 09000230001, 09000230002 un 09000230003, turpmāk – Cirsma.
	2. Ievērojot minēto, Pārdevējs pārdod Pircējam Cirsmu izstrādes tiesības, kur Cirsmu izstrādes rezultātā Pircējs kļūst par iegūto kokmateriālu īpašnieku.
2. **Pirkuma maksa, samaksas kārtība un līgumsods**
	1. Pircējs par Cirsmas izstrādes tiesībām maksā Pārdevējam Līgumā noteiktajā kārtībā un apmērā līdz Līguma noslēgšanas brīdim, ieskaitot pirkuma maksu Pārdevēja norēķinu kontā.
	2. Pirkuma maksa ir *summa cipariem* *euro* (*summa vārdiem*) un *PVN 21% (divdesmit viens procents) – tiks aprēķināta tikai ar PVN neapliekamām personām*, kas sastāv no:
		1. Pircēja iemaksātās nodrošinājuma summas *summa cipariem* *euro* apmērā (bez PVN), kas ir ieskaitīta Pārdevēja norēķinu kontā līdz izsolei;
		2. atlikusī summa *cipariem* *euro* apmērā *(ar vai bez PVN)*, ko Pircējs ir samaksājis Pārdevējam uz Līguma noslēgšanas brīdi.
	3. Saskaņā ar Pievienotās vērtības nodokļa likuma 141. pantu pievienotās vērtības nodokli (nodokļa apgrieztā maksāšana) maksā Pircējs*, ja viņš ir PVN maksātājs*.
3. **Garantijas**
	1. Pārdevējs apliecina, ka Cirsma nav nevienam citam atsavināta, nav ieķīlāta, par to nav strīdu, tai nav uzlikti aizliegumi, kā arī nav citu šķēršļu, lai pārdotu Cirsmas izstrādes tiesības.
	2. Pārdevējs apliecina, ka Pircējs ir tiesīgs izmantot norādītās kokmateriālu krautuvju vietas un izvešanas ceļus līdz publiskas lietošanas ceļiem.
	3. Pircējs apliecina, ka viņam ir skaidri zināmas Cirsmas robežas un kokmateriālu krautuvju vietas, kokmateriālu pievešanas ceļi ārpus Cirsmas līdz kokmateriālu krautuves vietai un izvešanas ceļi tam dabā ir ierādīti.
	4. Pircējam ir zināms Cirsmas faktiskais stāvoklis un Pircējs apliecina, ka neizvirzīs pret Pārdevēju nekādas pretenzijas, ja atklāsies Cirsmai piemītoši apslēpti trūkumi.
4. **Tiesību pāreja un riski**
	1. Pircējs iegūst īpašuma tiesības uz tiem Cirsmā izstrādātajiem kokmateriāliem, kuri ir izstrādāti un izvesti līdz Līguma 5.1.1. apakšpunktā noteiktajam Cirsmas izstrādes beigu termiņam, ja vien Cirsmas izstrādes un/vai izvešanas termiņš nav pagarināts, Līdzējiem savstarpēji rakstiski vienojoties. Pēc šī termiņa Cirsmā neizstrādātie un neizvestie koki, no kokmateriālu krautuves (-ēm) neaizvestie kokmateriāli paliek Pārdevēja īpašumā.
	2. Risks par Cirsmas bojāeju pāriet no Pārdevēja uz Pircēju ar Līguma parakstīšanas dienas.
5. **Līdzēju saistības un atbildība**
	1. Pircējs apņemas:
		1. ne vēlāk kā 10 (desmit) darba dienu laikā pēc Līguma parakstīšanas dienas uzsākt Cirsmas izstrādi un pabeigt Cirsmas izstrādi, kokmateriālu izvešanu **līdz 2023. gada \_\_.\_\_\_\_\_\_\_\_\_\_** *(10 nedēļas no līguma noslēgšanas dienas)*, ievērojot nosacījumu, ka koki ārpus meža teritorijas jānozāģē līdz 2023. gada 15. aprīlim;
		2. pirms Cirsmas izstrādes darbu uzsākšanas parakstīt Pārdevēja sagatavotu Novērtēšanas aktu pirms mežizstrādes darbu uzsākšanas, un Cirsmas izstrādes laikā ievērot šajā aktā uzrādītās prasības;
		3. veikt apauguma novākšanu, izzāģēt visus kokus un krūmus, kuru diametrs pārsniedz 2 cm un/vai augstums – 2 m, visā Cirsmas platībā;
		4. izzāģēt kokus tā, lai to celmu augstums nepārsniedz ½ ( 50%) no celma diametra;
		5. saskaņot ar Pārdevēju un tā izvēlēto koku celmu frēzēšanas un augsnes rekultivācijas darbu veicēju Cirsmas izstrādes darbu laiku, ievērojot to ka minētie darbi tiks veikti vienlaicīgi ar Cirsmas izstrādes darbiem;
		6. ievērot Ministru Kabineta 2012. gada 2. maija noteikumus Nr. 310 „Darba aizsardzības prasības mežsaimniecībā”, Līgumu un citus attiecināmos normatīvos aktus;
		7. ievērot norādītās Cirsmas robežas un kokmateriālu krautuves;
		8. informēt Pārdevēju par Līguma izpildē iesaistītajām trešajām personām, ja Cirsmas izstrādesdarbus veiks cita/-as personas nevis pats Pircējs;
		9. sakārtot krautuves un Cirsmu atbilstoši Līguma 5.1.5. apakšpunktā noteiktajā kārtībā parakstītam Novērtēšanas aktā pirms mežizstrādes darbu uzsākšanas noteiktajam Cirsmas satīrīšanas veidam;
		10. pēc kokmateriālu izvešanas no Cirsmas par saviem līdzekļiem salabot pievešanas un izvešanas ceļus, atjaunojot tos agrākā stāvoklī, ja tie bojāti sakarā ar Cirsmas izstrādi vai kokmateriālu izvešanu;
		11. pēc Līgumā noteikto saistību izpildes, bet ne vēlāk kā līdz Līguma 5.1.1. apakšpunktā noteiktajam termiņam, nodot Pārdevējam Cirsmu izstrādes vietu, iepriekš saskaņojot laiku ar Pārdevēja atbildīgo speciālistu – mežzini Mārtiņu Krūmiņu, mobilais tālrunis  29339162.
	2. Pircējam ir tiesības ne vēlāk kā 10 (desmit) darba dienas pirms Līguma 5.1.1. apakšpunktā noteiktā izstrādes beigu datuma lūgt pagarināt Cirsmas izstrādes, kokmateriālu izvešanas termiņu saskaņā ar Līgumu, norādot pieprasītā pagarinājuma pamatojumu un datumu. Gadījumā, ja Pārdevējs piekrīt Līguma termiņa pagarinājumam, tad Līdzēji noslēdz vienošanās par Līguma termiņa pagarināšanu.
	3. Pārdevējs apņemas:
		1. pirms Cirsmas izstrādes darbu uzsākšanas parakstīt kopā ar Pircēju Pārdevēja sagatavotu Novērtēšanas aktu pirms mežizstrādes darbu uzsākšanas;
		2. pēc Pircēja rakstiska paziņojuma un Cirsmas apsekošanas dabā parakstīt Cirsmu nodošanas – pieņemšanas aktu vai noslēgt vienošanos par Līguma termiņa pagarināšanu uz laiku, cik tas nav pretrunā ar Līgumu un normatīvajiem aktiem.
	4. Pārdevējam ir tiesības apsekot Cirsmu tās izstrādes laikā un, konstatējot, ka Pircējs neievēro Līgumā un/vai normatīvajos aktos noteiktās prasības, apturēt Cirsmas tālāku izstrādi līdz pārkāpuma novēršanai un/vai zaudējumu segšanai.
	5. Ja kompetenta institūcija (piemēram, Valsts meža dienests vai Būvvalde) konstatē pārkāpumu, kas saistīts ar Pircēja Līgumā noteikto saistību neizpildi, un par to Pārdevējam ir uzlikts naudas sods, tad Pircējs to atmaksā Pārdevējam 5 (piecu) darba dienu laikā no rakstiska paziņojuma saņemšanas dienas, ko Pārdevējs nosūta elektroniski uz Pircēja e-pastu: *e-pasta adrese*.
	6. Līdzēji savstarpēji ir atbildīgi par otram Līdzējam, kā arī trešajām personām, nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
	7. Līdzēji tiek atbrīvoti no atbildības par pilnīgu vai daļēju Līguma nepildīšanu, ja šī neizpilde radusies nepārvaramas varas un/vai ārkārtēju apstākļu rezultātā, kurus Līdzēji nevarēja paredzēt un novērst.
	8. Līdzējs, kuram radušies nepārvaramas varas apstākļi, nekavējoties informē otru Līdzēju par nepārvaramas varas iestāšanos. Šajā gadījumā Līdzēji vienojas par Līgumā noteikto noteikumu grozīšanu vai līguma izbeigšanu. Nepārvaramas varas apstākļu iestāšanās jāpierāda tam Līdzējam, kurš uz tiem atsaucas.
6. **Līguma termiņš un izbeigšanas nosacījumi**
	1. Līgums stājas spēkā tā parakstīšanas dienā un darbojas līdz abu Līdzēju saistību pilnīgai izpildei.
	2. Pārdevējam ir tiesības vienpusēji izbeigt līgumu, ja Pircējs:
		1. līdz Līguma 5.1.1. apakšpunktā noteiktajam datumam nav pabeidzis Cirsmas izstrādi un kokmateriālu izvešanu;
		2. ar savu darbību vai bezdarbību pieļauj būtiskus normatīvo aktu pārkāpumus, vai nodara un neatlīdzina zaudējumus Pārdevējam vai trešajām personām.
	3. Ja Līgums tiek izbeigts Līguma 6.2. apakšpunktā noteiktajā gadījumā, tad Pircējs zaudē tiesības uz neizstrādāto/neizvesto kokmateriālu, kā arī atlīdzina visus Pārdevējam radušos zaudējumus.
	4. Līguma termiņa izbeigšanās neatbrīvo Līdzējus no saistību izpildes, ko tie nav izpildījuši Līguma darbības laikā.
7. **Strīdu risināšanas kārtība**

 Jebkuras nesaskaņas, domstarpības vai strīdi starp Līdzējiem tiks risināti savstarpēju sarunu ceļā, kas tiks attiecīgi protokolētas. Gadījumā, ja Līdzēji 3 (trīs) darba dienu laikā nespēs vienoties, strīds risināms Latvijas Republikas tiesā normatīvo aktu noteiktajā kārtībā.

1. **Nobeiguma noteikumi**
	1. Līgums ir saistošs Līdzējiem un to tiesību un saistību pārņēmējiem.
	2. Visi paziņojumi starp Līdzējiem tiek īstenoti tikai rakstveidā. Paziņojumi, kas netiek īstenoti rakstveidā, tiek uzskatīti par spēkā neesošiem. Dokumentu ātrākai apritei, tiek izmantots elektroniskais pasts: Pircēja e-pasts: *adrese* un Pasūtītāja e-pasts: pilsetsaimnieciba@pilsetsaimnieciba.jelgava.lv. Visi dokumenti, kas nosūtīti elektroniski, uzskatāmi par paziņotiem otrajā darba dienā pēc to nosūtīšanas.
	3. Jebkuras izmaiņas Līguma noteikumos veicamas rakstveidā un pievienojamas Līgumam pēc tam, kad tās ir parakstījušas Līdzēju pilnvarotās personas. Visi Līguma pielikumi tiek noformēti rakstveidā un ir uzskatāmi par tā neatņemamu sastāvdaļu.
	4. Ja kāds no Līguma noteikumiem zaudē spēku, tas neietekmē pārējo Līguma nosacījumu spēkā esību.
	5. Līgumu var grozīt, Līdzējiem savstarpēji vienojoties. Līguma grozījumus noformē ar rakstveida vienošanos, kas tiek numurēta, un pēc abu Līdzēju parakstīšanas kļūst par Līguma neatņemamu sastāvdaļu.
	6. Visos jautājumos, kas nav atrunāti Līgumā, Līdzēji vadās saskaņā ar Latvijas Republikas normatīvajiem aktiem.
	7. Līdzēji apņemas ievērot personu datu aizsardzības normatīvo aktu prasības, t.sk. Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)”.
	8. Līdzējiem ir tiesības izmantot otra Līdzēja vai tā darbinieku personas datus tikai mērķiem, kas attiecas uz Līgumā noteikto saistību izpildi, tostarp personīgo datu nodošanu apstrādei trešajām personām ar nosacījumu, ka Līdzēji to dara tikai tik, cik tas ir pamatoti nepieciešams, lai īstenotu savas tiesības saskaņā ar Līgumu. Līdzēji apņemas nenodot saņemtos personas datus trešajām personām bez tā Līdzēja iepriekšējas rakstveida piekrišanas, no kuras ir saņemti personas dati. Ja saskaņā ar normatīvajiem aktiem Līdzējam ir pienākums izpaust saņemtos personas datus, tās pienākums par personas datu nodošanu informēt Līdzēju, no kura saņemti personas dati, ja vien to neaizliedz normatīvie akti.
	9. Parakstot Līgumu, Pircējs apliecina, ka uz Līguma noslēgšanas dienu Pircējam nav piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	10. Līgums sagatavots divos eksemplāros ar vienādu juridisku spēku, katram Līdzējam tiek nodots viens eksemplārs v*ai* */Līgums sagatavots un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.*/
2. **Līdzēju rekvizīti un paraksti**

|  |  |
| --- | --- |
| **Pārdevējs****Jelgavas valstspilsētas pašvaldības iestāde „Pilsētsaimniecība”**Nodokļu maksātāja reģ. Nr. 90001282486Pulkveža Oskara Kalpaka 16AJelgava, LV-3001Tālrunis: 63084471AS SEB bankaKonta Nr. LV61 UNLA 0050 0010 0312 1Amats \_\_\_\_\_\_\_\_\_\_\_\_\_\_\_\_\_\_ V.Uzvārds | **Pircējs***Nosaukums* reģistrācijas Nr.adresebankaKonta Nr.Paraksttiesīgāspersonas amats \_\_\_\_\_\_\_\_\_\_\_\_\_\_ V.Uzvārds |

1.pielikums

Augošu koku koksnes kopējās krājas saraksts

|  |  |  |  |  |  |  |
| --- | --- | --- | --- | --- | --- | --- |
| ***Cirsmas atrašanās vieta*** *(Zemgales virsmežniecības 3.Centra apgaita)* | ***Cirtes veids*** | ***Platība, ha*** | ***Kopējā krāja, m3*** | ***Likvīda krāja, m3*** | ***Sākumcena, euro*** | ***Satīrīšanas veids*** |
| 1. kvartāls 1.nogabals | Atmežošanas | 2.18 | 100.94 | 86.72 | 3980.56 | Zarus izvest šķeldošanai |
| 1. kvartāls 2.nogabals | Atmežošanas | 1.69 | 177.15 | 152.38 | 10120.20 | Zarus izvest šķeldošanai |
| 2. kvartāls 1.nogabals | Atmežošanas | 0.33 | 17.79 | 15.29 | 1070.97 | Zarus izvest šķeldošanai |
| 2. kvartāls 2.nogabals | Atmežošanas | 0.41 | 48.11 | 41.55 | 2543.56 | Zarus izvest šķeldošanai |
| 2. kvartāls 3.nogabals | Atmežošanas | 0.13 | 14.30 | 12.30 | 1000.26 | Zarus izvest šķeldošanai |
| 3. kvartāls 1.nogabals | Atmežošanas | 0.33 | 40.73 | 35.30 | 2000.10 | Zarus izvest šķeldošanai |
| 4. kvartāls 1., 2., 4.nogabals | Atmežošanas | 10.76 | 1710.87 | 1475.18 | 84401.12 | Zarus izvest šķeldošanai |
| 4. kvartāls 01., 02., nogabals | Atmežošanas | 1.5 | 357.11 | 305.21 | 22936.48 | Zarus izvest šķeldošanai |
| 4. kvartāls 3.nogabals | Atmežošanas | 2.54 | 103.63 | 89.04 | 4431.10 | Zarus izvest šķeldošanai |
| 5. kvartāls 1.nogabals | Atmežošanas | 2.62 | 241.34 | 207.51 | 14020.41 | Zarus izvest šķeldošanai |
| 5. kvartāls 2.nogabals | Atmežošanas | 1.59 | 219.80 | 189.69 | 13448.34 | Zarus izvest šķeldošanai |
| 6. kvartāls 1.nogabals | Atmežošanas | 2.38 | 149.29 | 128.49 | 8989.96 | Zarus izvest šķeldošanai |
| 6. kvartāls 2., 3., 4.nogabals | Atmežošanas | 2.81 | 302.12 | 259.77 | 18868.19 | Zarus izvest šķeldošanai |
| 6. kvartāls 5., 6.nogabals | Atmežošanas | 5.86 | 396.97 | 341.14 | 21090.10 | Zarus izvest šķeldošanai |
| 6. kvartāls 7.nogabals | Atmežošanas | 2.2 | 113.39 | 97.92 | 5618.85 | Zarus izvest šķeldošanai |
| Apaugums ārpus meža | Apauguma novākšana | 70.41 |   |   | 27450.00 | Zarus izvest šķeldošanai |
| **Kopā**  | **107.74** | **3993.54** | **3437.49** | **241970.20** |  |